CELEX: 32021R0331
Language: ro
Date: 2021-02-24 00:00:00
Title: Regulamentul de punere în aplicare (UE) 2021/331 al Comisiei din 24 februarie 2021 privind raportarea abuzurilor comise de intermediarii comerciali care oferă servicii de depunere a cererii pentru autorizațiile de călătorie în temeiul Regulamentului (UE) 2018/1240 al Parlamentului European și al Consiliului

25.2.2021   
               
               
                  RO
               
               
                  Jurnalul Oficial al Uniunii Europene
               
               
                  L 65/47
               
            
         REGULAMENTUL DE PUNERE ÎN APLICARE (UE) 2021/331 AL COMISIEI
         din 24 februarie 2021
         privind raportarea abuzurilor comise de intermediarii comerciali care oferă servicii de depunere a cererii pentru autorizațiile de călătorie în temeiul Regulamentului (UE) 2018/1240 al Parlamentului European și al Consiliului
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2018/1240 al Parlamentului European și al Consiliului din 12 septembrie 2018 de instituire a Sistemului european de informații și de autorizare privind călătoriile (ETIAS) și de modificare a Regulamentelor (UE) nr. 1077/2011, (UE) nr. 515/2014, (UE) 2016/399, (UE) 2016/1624 și (UE) 2017/2226 (1) și, în special, a articolului 15 alineatul (5) și a articolului 16 alineatul (10) din acestea,
         întrucât:
         
                     (1)
                  
                  
                     Regulamentul (UE) 2018/1240 instituie Sistemul european de informații și de autorizare privind călătoriile („ETIAS”) pentru resortisanți ai țărilor terțe scutiți de obligația de a deține viză în scopul intrării și șederii pe teritoriul statelor membre.
                  
               
                     (2)
                  
                  
                     Pentru a obține autorizația de călătorie, cererea trebuie depusă de solicitant în mod direct sau de o persoană terță sau de un intermediar comercial autorizat de solicitant să depună cererea în numele său.
                  
               
                     (3)
                  
                  
                     În contextul sistemelor comparabile de autorizare a călătoriilor, este știut că intermediarii comerciali s-au implicat în practici abuzive. Abuzurile pot lua numeroase forme diferite, printre care: încercarea de a înșela solicitanții prin a-i face să creadă că aceștia dețin site-ul web public oficial dedicat sau aplicația pentru dispozitive mobile în scopul de a depune o cerere, dând astfel impresia falsă că supraprețul perceput de intermediarul comercial este o parte obligatorie a procesului de depunere a cererii, mai degrabă decât o considerație pentru utilizarea voluntară a unui serviciu comercial; utilizarea frauduloasă a datelor cu caracter personal sau financiar furnizate de solicitant; tarifarea unui preț nejustificat de mare pentru serviciul său sau nesolicitarea cererii în intervalul de timp, formatul și calitatea necesare în numele solicitantului.
                  
               
                     (4)
                  
                  
                     Pentru a detecta practicile abuzive și a preveni repetarea acestora, ar trebui să se pună la dispoziție un formular online pentru raportarea abuzurilor comise de intermediarii comerciali cu ajutorul site-ului web public dedicat și al aplicației pentru dispozitive mobile. Pentru a promova sensibilizarea cu privire la posibilitatea de a raporta abuzurile și de a facilita o astfel de raportare, informațiile privind procesul care trebuie urmat ar trebui să fie afișate în mod vizibil pe site-ul web public și în aplicația pentru dispozitive mobile. Formularul ar trebui să conțină câmpuri standardizate și să le solicite utilizatorilor să introducă detalii privind comportamentul abuziv.
                  
               
                     (5)
                  
                  
                     Pentru a se asigura că solicitanții sunt informați în mod corespunzător cu privire la natura și scopul mecanismului de raportare, formularul ar trebui să clarifice faptul că sistemul de raportare are scopuri de monitorizare, nu colectează date cu caracter personal și nu constituie un canal de contestare a deciziilor privind cererile sau un substitut pentru exercitarea oricărui drept de acțiune în temeiul dreptului administrativ, civil sau penal.
                  
               
                     (6)
                  
                  
                     Unitatea centrală a ETIAS ar trebui să primească și să evalueze astfel de rapoarte, ținând seama de asemănările și recurențele abuzurilor raportate. Unitatea centrală a ETIAS ar trebui să raporteze periodic Comisiei, după caz, cu privire la abuzurile raportate și evaluările efectuate. Ar trebui să se țină seama de aceste evaluări la elaborarea de către Comisie a campaniilor de informare menționate la articolul 72 din Regulamentul (UE) 2018/1240. Pe baza evaluărilor, unitatea centrală a ETIAS ar trebui să modifice, după caz, informațiile destinate publicului larg menționate la articolul 71 din Regulamentul (UE) 2018/1240 și, în special, pe cele destinate solicitanților.
                  
               
                     (7)
                  
                  
                     În conformitate cu articolele 1 și 2 din Protocolul nr. 22 privind poziția Danemarcei, anexat la Tratatul privind Uniunea Europeană (TUE) și la Tratatul privind funcționarea Uniunii Europene (TFUE), Danemarca nu a participat la adoptarea Regulamentului (UE) 2018/1240, nu are obligații în temeiul acestuia și nu face obiectul aplicării sale. Cu toate acestea, având în vedere faptul că Regulamentul (UE) 2018/1240 se întemeiază pe acquis-ul Schengen, Danemarca a notificat la data de 21 decembrie 2018, în conformitate cu articolul 4 din protocolul respectiv, decizia sa de a transpune Regulamentul (UE) 2018/1240 în legislația sa națională.
                  
               
                     (8)
                  
                  
                     Prezentul regulament constituie o dezvoltare a dispozițiilor acquis-ului Schengen la care Irlanda nu participă, în conformitate cu Decizia 2002/192/CE a Consiliului (2); prin urmare, Irlanda nu participă la adoptarea prezentului regulament, nu are obligații în temeiul acestuia și nu face obiectul aplicării sale.
                  
               
                     (9)
                  
                  
                     În ceea ce privește Islanda și Norvegia, prezentul regulament constituie o dezvoltare a dispozițiilor acquis-ului Schengen în sensul Acordului încheiat între Consiliul Uniunii Europene și Republica Islanda și Regatul Norvegiei privind asocierea acestor două state la implementarea, aplicarea și dezvoltarea acquis-ului Schengen (3) care se încadrează în domeniul menționat la articolul 1 punctul A din Decizia 1999/437/CE a Consiliului (4).
                  
               
                     (10)
                  
                  
                     În ceea ce privește Elveția, prezentul regulament constituie o dezvoltare a dispozițiilor acquis-ului Schengen, în sensul Acordului încheiat între Uniunea Europeană, Comunitatea Europeană și Confederația Elvețiană cu privire la asocierea Confederației Elvețiene la punerea în aplicare, respectarea și dezvoltarea acquis-ului Schengen (5) care se încadrează în domeniul menționat la articolul 1 punctul A din Decizia 1999/437/CE, coroborat cu articolul 3 din Decizia 2008/146/CE a Consiliului (6).
                  
               
                     (11)
                  
                  
                     În ceea ce privește Liechtensteinul, prezentul regulament constituie o dezvoltare a dispozițiilor acquis-ului Schengen în sensul Protocolului încheiat între Uniunea Europeană, Comunitatea Europeană, Confederația Elvețiană și Principatul Liechtenstein privind aderarea Principatului Liechtenstein la Acordul dintre Uniunea Europeană, Comunitatea Europeană și Confederația Elvețiană privind asocierea Confederației Elvețiene la punerea în practică, aplicarea și dezvoltarea acquis-ului Schengen (7) care se încadrează în domeniul menționat la articolul 1 punctul A din Decizia 1999/437/CE, coroborat cu articolul 3 din Decizia 2011/350/UE a Consiliului (8).
                  
               
                     (12)
                  
                  
                     În ceea ce privește Ciprul, Bulgaria, România și Croația, prezentul regulament constituie un act care se întemeiază pe acquis-ul Schengen sau care se raportează la acesta în sensul articolului 3 alineatul (1) din Actul de aderare din 2003, al articolului 4 alineatul (1) din Actul de aderare din 2005 și, respectiv, al articolului 4 alineatul (1) din Actul de aderare din 2011.
                  
               
                     (13)
                  
                  
                     Autoritatea Europeană pentru Protecția Datelor a fost consultată în conformitate cu articolul 42 alineatul (1) din Regulamentul (UE) 2018/1725 al Parlamentului European și al Consiliului (9) și a emis un aviz la 4 septembrie 2020.
                  
               
                     (14)
                  
                  
                     Măsurile prevăzute în prezentul regulament sunt conforme cu avizul Comitetului pentru frontiere inteligente (ETIAS),
                  
               ADOPTĂ PREZENTUL REGULAMENT:
         
            Articolul 1
            Formular de raportare a abuzurilor
            
               (1)   Raportarea abuzurilor comise de un intermediar comercial se face utilizând un formular care conține informațiile prevăzute la punctele 1-7 din anexă și care îndeplinește cerințele tehnice stabilite la aceste puncte.
            
            
               (2)   Formularul poate fi completat în oricare dintre limbile oficiale ale Uniunii.
            
            
               (3)   Înainte de depunerea formularului, solicitanților li se cere să confirme că au înțeles și și-au dat acordul cu privire la condițiile generale aplicabile prezentării unui raport privind abuzul, inclusiv faptul că solicitantul nu ar trebui să furnizeze date cu caracter personal în raportul său și cu privire la scopurile în care informațiile furnizate sunt utilizate, astfel cum se prevede la punctul 7 din anexă.
            
            
               (4)   Odată transmis, formularul se trimite automat unității centrale a ETIAS.
            
         
         
            Articolul 2
            Documente suplimentare
            Limitările privind numărul și dimensiunea fișierelor suplimentare care pot fi încărcate sunt stabilite în specificațiile tehnice menționate la articolul 73 alineatul (3) din Regulamentul (UE) 2018/1240.
         
         
            Articolul 3
            Notificarea solicitanților
            
               (1)   O notificare privind primirea raportului de abuz apare automat pe ecranul solicitantului. Solicitantului i se oferă posibilitatea de a salva local sau de a tipări confirmarea de primire.
            
            
               (2)   Notificările includ cel puțin următoarele:
               
                           (a)
                        
                        
                           confirmarea de primire a raportului și confirmarea datei și a orei la care a fost trimis formularul;
                        
                     
                           (b)
                        
                        
                           o atenționare cu privire la toate informațiile relevante în legătură cu depunerea unei cereri de autorizație de călătorie, astfel cum se menționează la articolul 71 din Regulamentul (UE) 2018/1240;
                        
                     
                           (c)
                        
                        
                           informații cu privire la faptul că raportarea abuzurilor va fi utilizată pentru a sprijini monitorizarea și îmbunătățirea Sistemului european de informații și de autorizare privind călătoriile. În schimb, mecanismul de raportare nu este menit să ofere căi de atac în cazuri individuale și nu înlocuiește exercitarea niciunei acțiuni în domeniul dreptului administrativ, civil sau penal care ar putea fi prevăzută de legislația națională aplicabilă.
                        
                     
         
         
            Articolul 4
            Rolurile unității centrale a ETIAS
            
               (1)   Unitatea centrală a ETIAS are rolul de a:
               
                           (a)
                        
                        
                           monitoriza, prelucra și analiza toate raportările privind abuzurile;
                        
                     
                           (b)
                        
                        
                           publica pe site-ul web public dedicat și în aplicația pentru dispozitive mobile informații relevante pentru a preveni abuzurile.
                        
                     
            
               (2)   O dată pe an, unitatea centrală a ETIAS prezintă Comisiei un raport care include cel puțin:
               
                           (a)
                        
                        
                           o descriere anonimizată a cazurilor de abuz raportate, inclusiv asemănări între cazuri, recurențe, tendințe și caracteristici;
                        
                     
                           (b)
                        
                        
                           o prezentare generală a acțiunilor întreprinse pentru adaptarea informațiilor la publicul larg și la solicitanți.
                        
                     
         
         
            Articolul 5
            Măsuri de securitate pentru situații de urgență
            Formularul de raportare a abuzurilor este conceput și pus în aplicare pentru a se asigura confidențialitatea, integritatea, disponibilitatea, protecția datelor cu caracter personal și nerepudierea tranzacțiilor, astfel cum se menționează în Decizia (UE, Euratom) 2017/46 a Comisiei (10). Implementarea tehnică și organizațională a formularului trebuie să respecte cerințele planului de securitate al ETIAS menționat la articolul 59 alineatul (3) din Regulamentul (UE) 2018/1240 și cerințele prevăzute de normele în materie de protecție a datelor și de securitate aplicabile site-ului web public și aplicației pentru dispozitive mobile menționate la articolul 16 alineatul (10) din Regulamentul (UE) 2018/1240.
         
         
            Articolul 6
            Intrare în vigoare
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în statele membre în conformitate cu tratatele.
            Adoptat la Bruxelles, 24 februarie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 236, 19.9.2018, p. 1.
         
            (2)  Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (JO L 64, 7.3.2002, p. 20).
         
            (3)  JO L 176, 10.7.1999, p. 36.
         
            (4)  Decizia 1999/437/CE a Consiliului din 17 mai 1999 privind anumite modalități de aplicare a Acordului încheiat între Consiliul Uniunii Europene și Republica Islanda și Regatul Norvegiei în ceea ce privește asocierea acestor două state în vederea punerii în aplicare, a asigurării respectării și dezvoltării acquis-ului Schengen (JO L 176, 10.7.1999, p. 31).
         
            (5)  JO L 53, 27.2.2008, p. 52.
         
            (6)  Decizia 2008/146/CE a Consiliului din 28 ianuarie 2008 privind încheierea, în numele Comunității Europene, a Acordului între Uniunea Europeană, Comunitatea Europeană și Confederația Elvețiană cu privire la asocierea Confederației Elvețiene la punerea în aplicare, respectarea și dezvoltarea acquis-ului Schengen (JO L 53, 27.2.2008, p. 1).
         
            (7)  JO L 160, 18.6.2011, p. 21.
         
            (8)  Decizia 2011/350/UE a Consiliului din 7 martie 2011 privind încheierea, în numele Uniunii Europene, a Protocolului dintre Uniunea Europeană, Comunitatea Europeană, Confederația Elvețiană și Principatul Liechtenstein privind aderarea Principatului Liechtenstein la Acordul dintre Uniunea Europeană, Comunitatea Europeană și Confederația Elvețiană privind asocierea Confederației Elvețiene la punerea în aplicare, respectarea și dezvoltarea acquis-ului Schengen, în ceea ce privește eliminarea controalelor la frontierele interne și circulația persoanelor (JO L 160, 18.6.2011, p. 19).
         
            (9)  Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).
         
            (10)  Decizia (UE, Euratom) 2017/46 a Comisiei din 10 ianuarie 2017 privind securitatea sistemelor informatice și de comunicații în cadrul Comisiei Europene (JO L 6, 11.1.2017, p. 40).
      
      
         
            ANEXĂ
            
                        FORMULAR DE RAPORTARE A ABUZURILOR COMISE DE INTERMEDIARII COMERCIALI CARE DEPUN O CERERE DE AUTORIZAȚIE DE CĂLĂTORIE ÎN NUMELE UNUI SOLICITANT
                     
                  1.   Introducere
            
            
                        (a)
                     
                     
                        Formularul de raportare a abuzurilor comise de intermediarii comerciali trebuie să aibă următorul titlu:
                        
                                     
                                 
                                 
                                    „Formular de raportare a abuzurilor comise de intermediarii comerciali care depun o cerere de autorizație de călătorie în numele unui solicitant.”
                                 
                              
                  
                        (b)
                     
                     
                        Următorul anunț introductiv trebuie să apară la începutul prezentului formular:
                        
                                     
                                 
                                 
                                    „Vă rugăm să completați prezentul formular pentru a raporta incidentele de abuz cu care v-ați fi putut confrunta din cauza unui intermediar comercial care a solicitat o autorizație de călătorie în numele dumneavoastră.
                                    
                                 
                              
                                     
                                 
                                 
                                    
                                       Vă atragem atenția asupra faptului că informațiile pe care le furnizați vor fi utilizate pentru a sprijini monitorizarea și îmbunătățirea ETIAS.
                                    
                                 
                              
                                     
                                 
                                 
                                    
                                       Vă rugăm să nu introduceți niciun fel de date cu caracter personal în acest formular, indiferent dacă sunt despre dumneavoastră sau despre orice altă persoană.”
                                    
                                 
                              
                  
                        (c)
                     
                     
                        Formularul trebuie să conțină solicitări de a cere și de a permite introducerea elementelor de date prevăzute în tabelul de mai jos (deși nu neapărat în ordinea indicată) în conformitate cu standardele, formatele și cerințele indicate.
                     
                  2.   Circumstanțele abuzului
            
            
                        
                           Circumstanțele abuzului
                        
                     
                     
                        
                           Standard
                        
                     
                     
                        
                           Format
                        
                     
                     
                        
                           Cerință
                        
                     
                  
                        Solicitantului trebuie să i se ofere posibilitatea de a indica dacă plângerea sa a apărut în urma uneia sau a mai multora dintre următoarele situații:
                        
                                    —
                                 
                                 
                                    solicitantul a autorizat cu bună știință un intermediar comercial să depună o cerere în numele său;
                                 
                              
                                    —
                                 
                                 
                                    solicitantul a completat cererea în mod direct, fără să știe că utiliza un site neoficial al UE, administrat de un intermediar comercial;
                                 
                              
                                    —
                                 
                                 
                                    altele
                                 
                              
                     
                        nu se aplică
                     
                     
                        Căsuțe de bifat.
                     
                     
                        Obligatoriu.
                     
                  
                        În cazul în care răspunsul la „circumstanțele abuzului” este „altele”.
                     
                     
                        nu se aplică
                     
                     
                        Text liber, inclusiv: numai caracterele alfabetului latin A-Z, spații, diacritice, apostrofuri și cratime.
                        [număr de caractere permis: 255]
                     
                     
                        Obligatoriu.
                     
                  3.   Informații despre călătorul care raportează abuzul
            
            
                        
                           Informații
                        
                     
                     
                        
                           Standard
                        
                     
                     
                        
                           Format
                        
                     
                     
                        
                           Cerință
                        
                     
                  
                        Țara nașterii
                     
                     
                        ISO 3166-1
                     
                     
                        Lista de selecție a tuturor țărilor, inclusiv a țărilor care nu mai există.
                     
                     
                        Obligatoriu.
                        Opțiunea „necunoscut” este disponibilă ca opțiune selectabilă.
                     
                  
                        Cetățenie
                     
                     
                        ISO 3166-1
                     
                     
                        Lista de selecție a tuturor țărilor, inclusiv a țărilor care nu mai există.
                     
                     
                        Obligatoriu.
                        Opțiunea „necunoscut” este disponibilă ca opțiune selectabilă
                     
                  
                        Grupa de vârstă
                     
                     
                        nu se aplică
                     
                     
                        18-25 de ani
                        26-40 de ani
                        41-55 de ani
                        > 55 de ani
                     
                     
                        Facultativ.
                     
                  
                        Sex
                     
                     
                         
                     
                     
                        Căsuțe de bifat: Masculin/Feminin/Altele
                     
                     
                        Facultativ.
                     
                  4.   Detalii privind abuzul
            
            
                        
                           Detalii privind abuzul
                        
                     
                     
                        
                           Standard
                        
                     
                     
                        
                           Format
                        
                     
                     
                        
                           Cerință
                        
                     
                  
                        Data abuzului
                     
                     
                        nu se aplică
                     
                     
                        ZZ
                        Luna în litere/AAAA
                     
                     
                        Facultativ.
                        Obligatoriu.
                     
                  
                        Descrierea și consecințele abuzului
                     
                     
                        nu se aplică
                     
                     
                        Text liber, inclusiv: numai caracterele alfabetului latin A-Z, cifre, spații, diacritice, apostrofuri și cratime.
                        [număr de caractere permis: urmează a fi definit]
                     
                     
                        Obligatoriu.
                     
                  
                        Primirea autorizației de călătorie
                     
                     
                        nu se aplică
                     
                     
                        Căsuțe de bifat: da/nu/nu știu
                     
                     
                        Obligatoriu.
                     
                  
                        Taxa totală percepută pentru autorizația de călătorie și prestarea de servicii de intermediere
                     
                     
                        nu se aplică
                     
                     
                        Text liber (cifre și monedă).
                     
                     
                        Obligatoriu.
                        Opțiunea „nu se aplică” este disponibilă.
                     
                  
                        Modalitatea de plată a taxei
                     
                     
                        nu se aplică
                     
                     
                        Text liber.
                     
                     
                        Obligatoriu.
                        Opțiunea „nu se aplică” este disponibilă.
                     
                  5.   Informații privind intermediarul comercial
            
            
                        
                           Informații
                        
                     
                     
                        
                           Standard
                        
                     
                     
                        
                           Format
                        
                     
                     
                        
                           Cerință
                        
                     
                  
                        Denumirea comercială a intermediarului comercial
                     
                     
                         
                     
                     
                        Text liber, inclusiv: caracterele alfabetului latin A-Z, cifre, spații, diacritice, apostrofuri și cratime. Alte caractere speciale: „!”, „@”, „#”, „$”, „&”, „*”, „?”.
                     
                     
                        Obligatoriu.
                     
                  
                        Principalele activități comerciale
                     
                     
                        nu se aplică
                     
                     
                        Text liber, inclusiv: caracterele alfabetului latin A-Z, cifre, spații, diacritice, apostrofuri și cratime. Alte caractere speciale: „!”, „@”, „#”, „$”, „&”, „*”, „?”
                     
                     
                        Obligatoriu.
                        Opțiunea „nu se aplică” este disponibilă.
                     
                  
                        Adresa de internet
                     
                     
                        nu se aplică
                     
                     
                        Text liber, inclusiv: numai caracterele alfabetului latin A-Z, cifre, spații, diacritice, caractere înclinate și cratime.
                     
                     
                        Obligatoriu.
                        Opțiunea „nu se aplică” este disponibilă
                     
                  
                        E-mail
                     
                     
                        nu se aplică
                     
                     
                        Local-part@domain
                     
                     
                        Obligatoriu.
                        Opțiunea „nu se aplică” este disponibilă.
                     
                  
                        Număr de telefon de serviciu:
                     
                     
                        ITU T, E.123 și E.164 (coduri de țară)
                     
                     
                        Listă de selecție cu toate codurile de țară și text liber (numai cifre),
                     
                     
                        Obligatoriu
                        Opțiunea „nu se aplică” este disponibilă
                     
                  
                        Adresa poștală:
                        
                                    —
                                 
                                 
                                    Strada
                                 
                              
                     
                        nu se aplică
                     
                     
                        Text liber, inclusiv: numai caracterele alfabetului latin A-Z, cifre, spații, diacritice, apostrofuri, caractere înclinate și cratime.
                     
                     
                        Obligatoriu.
                        Opțiunea „nu se aplică” este disponibilă
                     
                  
                        Adresa poștală:
                        
                                    —
                                 
                                 
                                    Numărul străzii
                                 
                              
                     
                        nu se aplică
                     
                     
                        Text liber, inclusiv: numai caracterele alfabetului latin A-Z, cifre, spații, diacritice, caractere înclinate și cratime.
                     
                     
                        Obligatoriu.
                        Opțiunea „nu se aplică” este disponibilă
                     
                  
                        Adresa poștală:
                        
                                    —
                                 
                                 
                                    Numărul apartamentului
                                 
                              
                     
                        nu se aplică
                     
                     
                        Text liber, inclusiv: numai caracterele alfabetului latin A-Z, cifre, spații, diacritice, caractere înclinate și cratime.
                     
                     
                        Obligatoriu.
                        Opțiunea „nu se aplică” este disponibilă
                     
                  
                        Adresa poștală:
                        
                                    —
                                 
                                 
                                    Al doilea rând pentru adresa poștală
                                 
                              
                     
                        nu se aplică
                     
                     
                        Text liber, inclusiv: numai caracterele alfabetului latin A-Z, cifre, spații, diacritice, apostrofuri, caractere înclinate și cratime.
                     
                     
                        Obligatoriu.
                        Opțiunea „nu se aplică” este disponibilă
                     
                  
                        Adresa poștală:
                        
                                    —
                                 
                                 
                                    Localitatea
                                 
                              
                     
                        nu se aplică
                     
                     
                        Text liber, inclusiv: numai caracterele alfabetului latin A-Z, cifre, spații, diacritice, apostrofuri și cratime
                     
                     
                        Obligatoriu.
                        Opțiunea „nu se aplică” este disponibilă
                     
                  
                        Adresa poștală:
                        
                                    —
                                 
                                 
                                    Cod poștal
                                 
                              
                     
                        nu se aplică
                     
                     
                        Text liber, inclusiv: numai caracterele alfabetului latin A-Z, cifre, spații, diacritice, caractere înclinate și cratime.
                     
                     
                        Obligatoriu.
                        Opțiunea „nu se aplică” este disponibilă
                     
                  
                        Adresa poștală:
                        
                                    —
                                 
                                 
                                    Țara
                                 
                              
                     
                        ISO 3166-1
                     
                     
                        Lista de selecție a țărilor, a teritoriilor dependente și a zonelor speciale de interes geografic.
                     
                     
                        Obligatoriu
                        Opțiunea „nu se aplică” este disponibilă
                     
                  6.   Documente justificative
            
            
                        
                           Documente justificative
                        
                     
                     
                        
                           Standard
                        
                     
                     
                        
                           Format
                        
                     
                     
                        
                           Cerință
                        
                     
                  
                        Solicitantului trebuie să i se ofere posibilitatea de a încărca documente în sprijinul raportului (în cazul în care sunt disponibile).
                        Solicitantul trebuie să confirme că documentele pe care le va încărca nu conțin date cu caracter personal sau că a avut grijă și a secretizat datele cu caracter personal înainte de a încărca documentele.
                     
                     
                        nu se aplică
                     
                     
                        Căsuța de încărcare
                        Căsuță de bifat
                     
                     
                        Dimensiunea și numărul fișierelor suplimentare care pot fi încărcate.
                        Formate acceptate: PDF (Portable Document Format); JPEG (Joint Photographic Experts Group) PNG (Portable Network Graphics).
                     
                  7.   Notificare și consimțământ
            
            
                        
                           Notificare și consimțământ
                        
                     
                     
                        
                           Standard
                        
                     
                     
                        
                           Format
                        
                     
                     
                        
                           Cerință
                        
                     
                  
                        Înainte de depunere, solicitantului trebuie să i se ofere posibilitatea de a confirma:
                        
                                    (i)
                                 
                                 
                                    înțelegerea solicitantului potrivit căreia informațiile furnizate vor fi utilizate pentru a sprijini monitorizarea și îmbunătățirea ETIAS;
                                 
                              
                                    (ii)
                                 
                                 
                                    înțelegerea solicitantului potrivit căreia mecanismul de raportare nu constituie o cale de atac împotriva refuzului, anulării sau revocării unei autorizații de călătorie imputabile comportamentului unui intermediar comercial. De asemenea, acesta nu prevede căi de atac în cazuri individuale și nu înlocuiește exercitarea oricărei acțiuni în domeniul dreptului civil sau penal care ar putea fi prevăzută de legislația națională aplicabilă;
                                 
                              
                                    (iii)
                                 
                                 
                                    solicitantul este informat că nu ar trebui incluse date cu caracter personal în raport și, în cazul în care datele cu caracter personal sunt, totuși, furnizate, solicitantul consimte ca acestea să fie secretizate.
                                 
                              
                     
                        nu se aplică
                     
                     
                        Căsuță de bifat
                     
                     
                        Obligatoriu.